શહેરમાં મુખ્ય માર્ગો પર સરળ વાહન વ્યવહાર માટે માર્ગો પરના અડચણરૂપ દબાણો તાત્કાલિક હટાવી દેવામાં આવશે. જાહેર માર્ગો પરના કોમર્શિયલ કોમ્પલેક્ષ, મોલ્સ અને મલ્ટીપ્લેકસ ખાતે પાર્કિંગની પુરતી જગ્યા રહે તે સુનિશ્ચિત કરાવવામાં આવશે. રોડ પર વાહનો પાર્ક કરવાથી રસ્તા પર અવરજવર કરવા માટે ટ્રાફિકની સમસ્યા ઉદ્ભવે છે, તે બદલ કોમર્શિયલ કોમ્પલેકસ અને સ્કુલોને નોટીસ આપવામાં આવશે. આ ઉપરાંત માર્જીનની જગ્યા ખુલ્લી રહે તથા માર્જીનની જગ્યામા દબાણ હોય તો તે દૂર કરવા માટે રાજકોટ મહાનગરપાલિકા દ્વારા કાર્યવાહી કરવામાં આવશે. રાજકોટ મહાનગરપાલિકા દ્વારા નવી પાર્કિંગ સાઇટ્સ આઇડેન્ટિફાય કરવામાં આવશે. તેમજ જાહેર માર્ગો પર તેમજ અન્ય સ્થળોએ ''નો પાર્કિંગ'' ના સાઇન બોર્ડ પણ લગાવવામાં આવશે.